Täna alustas ilmumist uus tasuta ajaleht Turism, mille tiraazh on 70 000 eksemplari.
Turism annab praktilist nõu soodsate reisimisvõimaluste kohta - nii reisi planeerimise kui reisil olemise teemadel. Samuti leiab lehest reisikirju ja turismiuudiseid.
Tänane lehe esimene number kirjutab põhiloos viimase hetke reisidest. Ka Eesti turismifirmad pakuvad neid, kuid suurema valiku ning soodsamad hinnad leiab Soome reisifirmadest - selgub Turismist.
Turismilehte ilmub sel aastal kümme numbrit. Leht jõuab lugejateni kuu viimasel reedel.
Turism ilmub Äripäeva vahel, lisaks levib tasuta ka suuremates kaubanduskeskustes kogutiraazhiga 70 000 eksemplari.